**Flodbyen Randers - ”men hvad med borgerne i Randers”**

**Flodbyen**

Der skal laves en klimaløsning for Randers og i den forbindelse har byrådet vedtaget at dette kombineres sammen med en omfattende ændring af hele havneområdet.

Der er fokuseret meget på det nye havnemiljø – men meget lidt på sammenhængskraften med de omliggende bykvarterer.

**Historisk rundtur**

I 1990´rne blev der i Tøjhushavekvarteret gennemført et omfattende byudviklingsprojekt med ”kvarterløft” af hele Tøjhushaveområdet. Projektet startede med etableringen af Underværket og renovering af flere ejendomme i kvarteret, herunder de gamle bygninger ved Hadsundbanens station og værksteder og etableringen af museet Gaia og medborgerhuset ”Remisen”.

Hele kvarterløft projektet var medfinansieret af EU-penge. Målet med hele projektet var at skabe liv og videreudbygge sammenhængskraften med det øvrige Randers, uden at ødelægge det historiske bymiljø.

Tøjhushavekvarteret ender ud i Tøjhusparken, Danmarks ældste offentlige park. Det er en historisk smuk og stolt gammel park, hvor kanalerne i gammel tid førte ind til det gamle militære Tøjhus langs Udbyhøjvej.

I forbindelse med etableringen af punkthusene ”Tøjhusparken” langs Toldbodgade, blev der lavet en omfattende lokalplan, der tog hensyn til hele den historiske fortælling om Tøjhushavekvarteret, med opførelse af bygninger omkranset med store grønne plæner, havnebassiner og fri adgang, der åbnede op mod havnen og vandet, for den gamle bydel og Tøjhusparken.

**Korridor til ”havnebassinet og vandet”**

I oplægget til Flodbyen er området omkring Marineforeningen og Sejlklubben plastret til med betonblokke, tætbeliggende og ovenikøbet bygget ud over vandet, så alle grønne stier og områder er fjernet.

Vi fik fortalt igen og igen, at man ikke ville kopiere Aarhus Ø.

At der i Randers ville der være en grøn adgang til havneområdet og det nye projekt skulle tage hensyn til de eksisterende kvarterer - **og bevare det der er godt.**

Tøjhushavekvarteret er i oplægget lukket inde bag en vold af beton og den frie adgang til havneområdet for kvarterets beboere og parken er blokeret af beton.

Projektet har tilknyttet Jan Gehl, som jo er guruen i forhold til at prioritere nødvendigheden af at fokusere på livet mellem husene, således byen i langt højere grad er et humant levested - og ikke blot en samling af boligcontainere uden liv imellem.

Hvis man følger denne tanke, er området omkring Tøjhushavekvarteret, sejlklubben, Marineforeningen og vandet netop et oplagt sted at skabe et sådant byrum.

Og hvad med hele Østbyen, Dronningborg og Sporbyen. Der er ingen adgang til havneområdet.

**For hele områdets beboere er der behov for en ” korridor ”til havnen og de grønne områder**.

Yderligere bør der i den planlagte dæmning i forbindelse med Klimabroen være en åbning, der tillader motorbåde og robåde i uhindret at komme ud og ind i havneområdet, således det levende havnemiljø bevares.

**Finansiering**

Vi er overbeviste om at AP Pension er gået ind i hele projektet for at medvirke til en god løsning for Randers - og selvfølgelig lave et projekt, der er en god investering.

Så derfor følger her nogle forslag til en alternativ finansiering i forbindelse med området.

**Husbådene**

I den nordøstlige del af havnebassinet er der indtegnet et husbådsprojekt. Dette kunne flyttes over til området omkring roklubben og Sejlklubben.

Hermed er der en sammenhæng mellem havnemiljøet og husbådene. Så kan der bygges nyt i området, hvor husbådene oprindelig er tegnet ind – eller man kunne have husbåde på såvel nord- som sydsiden af havnebassinet.

**Camperparkering**

Parkeringsarealet ved Restaurant Sejlklubben bruges gennem hele året meget til camper-parkering.

Camperferie med overnatning bliver mere og mere populært – og kan her videreudvikles til en bynær løsning. Der er allerede etableret strømudtag for camperne. Toilet og badeforhold er ligeledes etableret tæt ved roklubbens bygninger for lystsejlerne og camperne.

**Restaurant Sejlklubben**

Restaurant Sejlklubben er et meget populært åndehul og spisested ved havnebassinet. Det vil absolut være smagløst at afvikle det til fordel for etableringen af en række betonblokke.

Bygningerne ejes af Sejlklubben, men da kommunen stiller en ny lystbådehavn til rådighed for sejlklubberne, må bygninger kunne overdrages til kommunen uden beregning.

Kommunen og AP Pension vil her kunne sælge såvel bygninger som grunden til en investor, der vil videredrive og udvikle restauranten.

**Til glæde for os alle i Randers, oplandet og turister.**

**Med venlig hilsen**

**Palle Baunsgaard**

Palle Baunsgaard
Toldbodgade 16-2
DK 8930 Randers NØ
Mobile: 0045 2124 3325
Mail: palle-baunsgaard@outlook.dk

**Nedenfor:**

|  |
| --- |
| **En række løfter til borgerne i Randers fra Peter Olsson, Adm. Direktør AP Ejendomme (AP Pension)** Randers Amtsavis 22.04.2022 |
| ***”- det er vigtigt, at borgerne i Randers er med på hele rejsen. Det er jo dem der er tættest på”*** *Peter Olsson, AP Ejendomme*  | ***”- spændende udfordring at finde balancen mellem at få den nye bydel til at hænge sammen******med den gamle Randers by”****Peter Olsson* | ***” - den, der er superdygtig til at bygge boliger,******er måske lige på dagen ikke, den der laver det mest spændende og nytænkende, når det f.eks. handler om restauranter*** ***og cafeer eller noget helt tredje”*** *Peter Olsson* | ***” - i udviklings-planen fylder byens DNA rigtigt meget, så vi hverken får bygget for højt og eller*** ***for tæt… ”*** *Peter Olsson*  |